ഗുസ്തിതാരം വിനേഷ് ഫോഗട്ടിന് സസ്പെന്ഷന് ന്യൂഡല്ഹി: ഗുസ്തിതാരം വിനേഷ് ഫോഗട്ടിന് സസ്പെന്ഷന്. ടോക്യോയില് ഒളിമ്ബിക്സിനിടെയുണ്ടായ മോശം പെരുമാറ്റത്തിനാണ് സസ്പെന്ഷന്. മറ്റ് താരങ്ങള്ക്കൊപ്പം പരിശീലനത്തിനിറങ്ങാന് വിനേഷ് മടികാണിച്ചുവെന്നതാണ് താരത്തിനെതിരെ ഉയര്ന്ന പ്രധാന ആക്ഷേപം. റെസ്ലിങ് ഫെഡറേഷന് ഓഫ് ഇന്ത്യയാണ് താരത്തിനെതിരെ നടപടിയെടുത്തത്.ഇതിനൊപ്പം ഒഫീഷ്യല് സ്പോണ്സറുടെ പേരുള്ള ടീഷര്ട്ട് ഉപയോഗിക്കാനും വിനേഷ് തയാറായില്ല. പകരം നൈക്കിയുടെ ജേഴ്സി ധരിച്ചാണ് മത്സരത്തിനിറങ്ങിയത്. ഇതും വിനേഷിനെതിരെ നടപടിയെടുക്കാന് കാരണമായി. ഇന്ത്യയുടെ മറ്റു ഗുസ്തി താരങ്ങളായ സോനം മാലിക്, അന്ഷു മാലിക്, സീമ ബിസ്ല എന്നിവര്ക്കൊപ്പം വിനേഷിന് ഗെയിംസ് വില്ലേജില് റൂം അനുവദിച്ചിരുന്നു. എന്നാല് കോവിഡ് വരുമെന്ന് ചൂണ്ടിക്കാട്ടി വിനേഷ് റും നിരസിക്കുകയായിരുന്നു.ഇതിന് പുറമേ മറ്റൊരു ഗുസ്തി താരമായ സോനം മാലിക്കിന് നോട്ടീസും ഫെഡറേഷന് നല്കിയിട്ടുണ്ട്. മോശം പെരുമാറ്റത്തിനാണ് നോട്ടീസ് നല്കിയത്. ടോക്യോയിലേക്ക് പോകും മുമ്ബ് റെസ്ലിങ് ഫെഡറേഷന് ഓഫീസിലെത്തി തന്റെ പാസ്പോര്ട്ട് വാങ്ങാന് സ്പോര്ട്സ് അതോറിറ്റി ഓഫ് ഇന്ത്യയിലെ സ്റ്റാഫുകളോട് ആവശ്യപ്പെടുകയായിരുന്നു.